1 Tesalonaikaba 1:10
10Naate wate de kudi las wawo gunéké kéga wo, "Gotna nyaan Gotna gayéba giyaadéranké de raségu." Naate de gunéké wo.
Gotna nyaan Jisas déknyényba kiyaadéka Got wadéka dé tépa nébéle raapmék. Jisas naanat dé kutkalé yo. Kukba Got némaan ban rate, kapéredi mu yan du taakwat rékaréka yate, yadan kapéredi mu derét yakatate, yanan kapéredi mu naanat yakatamarék yaké dé yo, Jisas naanat kutkalé yadékwa bege.